Die OAB moet via die Bestuurder: Ontwikkelingsdienste in kennis gestel word van alle fondswerwingsaksies wat beoog word of onderneem is, sodat die OAB kan sorg dat skenkerdata akkuraat en bygewerk bly. Sodoende word veelvoudige kommunikasie met dieselfde skenkers, wat verleentheid, verwarring en skenkeruitputting kan veroorsaak, ook vermy.

'n Formele proses vir die bestuur van moontlike skenkers word tans ontwikkel. Dit gaan die formele stelsel wees waarvolgens die OABbepaal wie met'n bepaalde moontlike skenker magkontak maak, asook wat die versoek moet behels. Dit sluit ook die nodige data-insameling en verslagdoening in wat moet verseker dat daar institusionele geheue neergelê word oor betrekkinge wat met moontlike en bestaande skenkers opgebou is.

Die doel van hierdie beleid is om te verseker dat moontlikhede van en nadering om skenkings bestuur word met inagneming van skenkers se belange, die skenkings wat hulle al gemaak het, gevestigde betrekkinge en die Universiteit se strategiese prioriteite. Die beleid het ook ten doel om die doeltreffendheid en doelmatigheid van die US se bronne te verhoog deur befondsing volgens 'n gekoördineerde benadering tot fondswerwing te bekom, ten einde die professionele aanslag te slyp waarmee skenkers genader word en ten einde skenkeruitputting weens veelvuldige, ongekoördineerde versoeke te voorkom.

Hierdie beleid geld vir die hele US-gemeenskap: fakulteite, koshuise, personeel, studente en studenteverenigings, vrywilligers en lede van die onderskeie rade, en enige gekontrakteerde fondswerwingskonsultante wat namens die Universiteit fondse in die vorm van skenkings, in natura -gifte (bo R1 000) en borgskappe werf. Die beleid geld nie vir navorsingstoekennings of ooreenkomste met regerings- of ander openbare agentskappe nie.

Die huidige skenkerbetrekkinge- bestuurstelsel word vervang deur 'n stelsel wat breër toegang tot skenkerprofiele moontlik maak, spesifiek tot kontakbesonderhede en skenkingsgeskiedenis. Dit sal ook die beleid oor die bestuur van moontlike skenkers (sien hier bo) ondersteun. Hierdie opwindende nuwestelsel sal teen die einde van die eerste kwartaal in 2018 in gebruik geneem word.

- II. KATEGORIEË VAN FONDSWERWINGSPROJEKTE

########## Kategorie 1: Omvangryke institusionele ontwikkelings

Hierdie kategorie bevat sekere van die Universiteit se strategiese projekte wat 'n uitwerking op breë institusionele vlak gaan hê, byvoorbeeld:

- - steunverlening aan studente - studentesukses, finansiële behoeftigheid en die ontwikkeling van jong leiers;
- - van die leeromgewing - omgewing, fasiliteite en toerusting; - van die leeromgewing - omgewing, fasiliteite en toerusting;
- - van uitnemendheid - navorsing, leerstoele, ontwikkeling van vakkundigheid, - van uitnemendheid - navorsing, leerstoele, ontwikkeling van vakkundigheid, onderrig en leer;
- - van skeppende talent en entrepreneurskap - kultuur, erfenis en vernuwende - van skeppende talent en entrepreneurskap - kultuur, erfenis en vernuwende denke;
- - versekering van volhoubaarheid - stimuleer groei in die US se skenkingsinkomste, verkry steun vir die Universiteit se transformasieprogram.

Die Rektor en ander senior Bestuurslede moet die voortou met sulke fondswerwingsaksies neem deur hierdie eise aan voornemende skenkers voor te hou. Die OAB sal volledige steun by wyse van 'n ontwikkelingspan aan hierdie soort projekte verskaf.

########## 2